Drvar

Drvar je naseljeno mjesto i sjedište istoimene općine u zapadnoj Bosni i Hercegovini, nalazi se na raskršću puta M14.2 Bosansko Grahovo - Bosanski Petrovac i puta R408 Glamoč - Martin Brod. Administrativno, Drvar je dio Kantona 10 u sastavu Federacije Bosne i Hercegovine.

 Geografija 
Smješten je u planinskom području (Osječenica, Klekovača, Lunjevača) na nadmorskoj visini 700 do 1200 m. Prije potpisivanja Dejtonskog mirovnog sporazuma površina općine bila je 950 km2. Klima je kontinentalno-planinska sa dugim i hladnim zimama.

Na području općine brojne su manje rijeke koje imaju potencijal za razvoj ribogojilišta. Najznačajniji vodotok je rijeka Unac dugačka oko 66 km i potok Bastašica u duljini od 1 km. Na području Drvarske općine postoji jednistven, za ovaj dio Evrope, slučaj bifurkacije rijeke. U mjestu Prekaja nalazi se Prekajsko jezero. Ovo jezero zaprema površinu od dva četvorna kilometra i bogato je ribom. Velike površine prekrivene su šumama i pašnjacima, dok su poljoprivredna zemljišta zastupljena u manjem obimu.

 Historija 
Na području Drvara su se za vrijeme Drugog svjetskog rata vodile borbe od jula 1941, kada na tom području izbija ustanak, pretežno srpskog stanovništvo protiv vlasti NDH. Od tada pa do kraja rata Drvar je često prelazio iz ruke u ruku, a u prvoj polovini 1944. je na tom području sjedište nove vlasti pod dominacijom Titovih partizana.

Nastojeći uništiti Titov partizanski pokret, Nijemci su 25. maja 1944. u okviru operacije "Konjićev skok" na Drvar izveli zračni desant s ciljem da uhvate ili ubiju Tita. Međutim, partizanske snage su dovoljno dugo oduprle njemačkim padobrancima pa se Tito na vrijeme uspio skloniti na Vis. Taj je događaj poslije bio povodom da Drvar za vrijeme socijalističke Jugoslavije dobije ime Titov Drvar.

Kulturni pejzaž u kojem je danas smješten Muzej 25. maj u Drvaru, zajedno sa Titovom pećinom, predstavlja spomen-kompleks vezan za Sedmu neprijateljsku ofanzivu – Desant na Drvar, s ciljem uništenja Vrhovnog štaba NOV Jugoslavije. Kompleks je proglašen nacionalnim spomenikom.

Za vrijeme rata u Bosni i Hercegovini, Drvar se od 1992. našao pod nadzorom Republike Srpske. U ljeto 1995. grad je zauzela Hrvatska vojska, a lokalno srpsko stanovništvo je izbjeglo.

Dejtonskim mirovnim sporazumom grad je pripao Federaciji Bosne i Hercegovine, a u njemu je prvih poratnih godina živjelo gotovo isključivo hrvatsko stanovništvo. Srpske izbjeglice su se postupno počele vraćati, tako da je demografska struktura Drvara ponovno izmijenjena.

 Kultura 
 Spomenici kulture 
mini|desno|200px|Titova pećina u Drvaru.
Na listi nacionalnih spomenika Bosne i Hercegovine za općinu Drvar se nalaze sljedeći spomenici:
 "Memorijalni kompleks Muzej „25. Maj“" (kulturni pejzaž). 

 Privreda 
U Drvaru se održava privredno-turistička manifestacija „Dani drvarske drenjine“. Godine 2015 održana je četrnaesta po redu. Drvarska kotlina nadaleko čuvena je po drenjini i proizvodima od ove samonikle biljke. Osim rakije, predstavljaju su i ostali proizvodi od drenjine: sokovi, pekmezi, likeri. Manifestacija je 2015. godine dobila međunarodni i evropski karakter, i postaje zaštitni znak Drvara kao jedinstvenog drenjinarskog područja sa geografskom prepoznatljivošću.

 Stanovništvo 

Po popisu stanovništva iz 1991. godine, općina Drvar imala je 17.126 stanovnika, raspoređenih u 38 naselja. Poslije potpisivanja Dejtonskog sporazuma, gotovo u cjelini, općina Drvar ušla je u sastav Federacije Bosne i Hercegovine. U sastav Republike Srpske ušla su naseljena mjesta: Potoci, Srnetica i Uvala. Od ovog područja formirana je općina Istočni Drvar.
Federalni dio Drvara također je podijeljen. Dio koji su kontrolisale snage Armije Bosne i Hercegovine, pripojene su općini Bihać, odn. naseljena mjesta: Boboljusci, Bosanski Osredci, Gornji Tiškovac, Mali Cvjetnić, Malo Očijevo, Martin Brod, Očigrije, Palučci, Trubar, Veliki Cvjetnić i Veliko Očijevo.

 Nacionalni sastav stanovništva – općina Drvar 

 Nacionalni sastav stanovništva – naselje Drvar 

 Također pogledajte 
 Kanton 10

 Reference 

 Vanjski linkovi 

 Zvanični sajt općine Drvar 

*
Kategorija:Općine Bosne i Hercegovine
Kategorija:Općine Federacije Bosne i Hercegovine‎
Kategorija:Općine u Kantonu 10